6 detí - Bobeková, Veruška slovenská autorka 1. mája 1980 (Ezopo vydavateľstvo Bratislava, 2020)
Tajomná rozprávka, ktorá zabaví každého a to od malého po veľkého, od mladého až po starého. Ukrýva v sebe naivitu, hlúposť a odvahu, a to všetko pomiešané a zabalené v troške napätia. Veľakrát si nechtiac a zaslepene kráčame za svojím a hľadáme šťastie. A ono to šťastie nám občas hľadať vôbec netreba, len keby sme sa lepšie pozreli okolo seba. Častokrát nám bežné a každodenné veci neprídu dôležité. Ale to len dovtedy, dokedy o tie všednosti neprídeme. Dúfam, že aj vďaka tejto rozprávke sa deti, a vlastne aj my dospelí, naučíme tešiť sa z každodenných maličkostí. Dej: Hlavnými hrdinami tejto rozprávky je šestica detí, ktorá žije opustená v starom dome. Ani jedno z detí si nepamätá svoju minulosť - kto s nimi kedy v tom dome žil, ba ani len kde sú ich rodičia. Spokojne sa spolu hrajú a to až do dňa, kedy cez okno uvidia prichádzať do ich domu čudnú návštevu - mladé dievča s drobným starcom na jej chrbte. Jeho biela brada vo vetre plápolá a v deťoch vyvoláva nejasné spomienky. Na strane druhej je táto rozprávka tiež príbehom mladého dievčaťa, ktoré na lúke stretne únavou zmoreného starca a ponúkne sa, že mu pomôže. To však ešte netuší starcove úmysly a ako sa jej za pomoc odmení.
Keywords: slovenská literatúra; literatúra pre deti; poézia; rozprávky - autorské; rozprávky - veršované; regionálna literatúra; na prednes - 1. stupeň ZŠ; pre čitateľov od 6 rokov; Krompachy